gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7784, del 17-05-2016 (2016/2926)

Convocatòria del concurs oposició de promoció interna horitzontal de dos places d'auxiliar d'administració general, grup C2, incloses en l'oferta pública d'ocupació corresponent a l'any 2014.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2926


Data del document
:   21-04-2016

Organisme emissor
:   Ajuntament d'Elx

Tipus de document
:   Anunci

Anàlisi jurídica

 Descriptors 

:   * Elx
    * concurs administratiu

Convocatòria del concurs oposició de promoció interna horitzontal de dos places d'auxiliar d'administració general, grup C2, incloses en l'oferta pública d'ocupació corresponent a l'any 2014. [2016/2926]  
En el Butlletí Oficial de la Província d'Alacant número 69, de 14 d'abril de 2016, es publica un anunci relatiu a la convocatòria del concurs oposició de promoció interna horitzontal de dos places d'auxiliar d'administració general, incloses en l'oferta pública d'ocupació corresponent a l'any 2014. Les esmentades places estan enquadrades en l'escala d'administració general, subescala D, auxiliar, i dotades amb el sou corresponent al grup C2.  
Les instàncies on se sol·licite prendre part en el procediment es podran presentar, durant el termini de 20 dies naturals comptador a partir de l'endemà de la inserció de l'edicte amb l'extracte de la convocatòria en el Boletín Oficial del Estado, en el Registre General d'aquest ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Elx, 21 d'abril de 2016.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 7772, del 02-05-2016 (2016/2618)

Notificació de la sentència dictada en el procediment de guarda i custòdia número 271/2013.
-------------------------------------------------------------------------------------------

### Dades del document

Número de DOGV
:   7772

Data del DOGV
:   02-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2618


Organisme emissor
:   Jutjat de Primera Instància Número 2 de Picassent

Tipus de document
:   Edicte

Notificació de la sentència dictada en el procediment de guarda i custòdia número 271/2013. [2016/2618]  
En el procediment número 000271/2013 que es tramita en aquest jutjat, promogut per María Ángeles Gómez Hellín, contra José Antonio Rey Leiro, sobre guarda, custòdia o aliments de fills menors no matrimonials no consensuats, per resolució dictada en el dia de hui, s'ha ordenat la publicació en el Diari Oficial de la Comunitat Valenciana de la part dispositiva de la sentència de data 30 de novembre de 2015, que té l'extracte literal següent:  
  
  
«Dispositiva  
Mesures definitives sobre guarda i custòdia i aliments; estime la demanda presentada per la procuradora senyora Ramírez Martínez i acorde les següents sobre el fill menor A. R. G.:  
S'ordena que el fill menor de la parella A. R. G. quede sota la guarda i custòdia de la mare, sent la pàtria potestat compartida entre ambdós progenitors. No s'estableix règim de convivència a favor del progenitor no custodi donada l'absència total de relació entre el pare i el menor des del seu naixement.  
Es fixa una pensió d'aliments a favor del menor de 300 euros mensuals, actualitzables conforme a l'índex de preus al consum, els quals hauran d'abonar-se dins dels 10 primers dies de cada mes, els 12 mesos de l'any, en el compte bancari que designe la mare.  
Les despeses extraordinàries necessàries del menor, com ara mèdiques o farmacèutiques no cobertes per la Seguretat Social o assegurança privada d'ortodòncia, ortopèdia, òptiques, psicològiques, etcètera, s'abonaran per meitat entre ambdós progenitors. Les altres despeses extraordinàries no necessàries, com ara activitats extraescolars, seran abonades per meitat entre els progenitors sempre que hi haja el consens d'aquests en la realització o, si no n'hi ha, autorització judicial i sempre amb la justificació prèvia documental d'aquests.  
Tot això sense expressa imposició quant a les costes processals produïdes.  
Notifiqueu aquesta resolució a les parts, contra la qual es pot interposar recurs d'apel·lació.»  
  
Picassent, 8 d'abril de 2016.- El lletrat de l'Administració de Justícia: Joaquín Andrés Sancho.
Diari Oficial de la Generalitat Valenciana


Sumari del DOGV 7777, del 09-05-2016 (2016/2841)

Notificació de la sentència dictada en el procediment de divorci contenciós número 872/2015.
--------------------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2841


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 872/2015. [2016/2841]  
Divorci contenciós número 000872/2015  
De: Elenice Maquine da Silva.  
Procuradora: M.ª Amparo Feliu Salas.  
Contra: Rubén Antonio Giménez Hervás.  
Procurador/a: -  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, faig saber que en aquest procediment, seguit a instàncies d'Elenice Maquine da Silva contra Rubén Antonio Giménez Hervás, s'ha dictat la sentència que té la part dispositiva que, literalment, és com segueix:  
  
«Dispositiva  
Estime parcialment la demanda formulada per la procuradora la senyora Feliu Salas, en nom i representació d'Elenice Maquine da Silva, contra Rubén Antonio Giménez Hervás, declare dissolt per divorci el matrimoni dels expressats litigants, amb tots els efectes legals, i eleve a definitives les mesures provisionals de la interlocutòria de 7 de juliol de 2015 que s'han transcrit en el relat de fets provats d'aquesta sentència.  
  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Una vegada que siga ferma, inscriviu-la al marge de la inscripció del matrimoni al Registre Civil de Castelló de la Plana.  
Aquesta és la meua sentència, que pronuncie, mane i firme.  
Publicació. L'anterior sentència ha sigut llegida i publicada pel jutge que l'ha dictada, mentre estava constituït en audiència pública, en el mateix dia del seu pronunciament, davant del secretari judicial, en done fe.»  
  
I atés que el demandat, Rubén Antonio Giménez Hervás, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 22 d'abril de 2016.- El lletrat de l'Administració de Justícia: Pedro Moya Donate.
Diari Oficial de la Generalitat Valenciana


Sumari del DOGV 7693, del 08-01-2016 (2015/10895)

Informació pública d'ocupació de terrenys de vies pecuàries en els termes municipals de Banyeres de Mariola i Beneixama, per a la instal·lació d'una conducció subterrània d'energia elèctrica. Expedient número FOAUTVP/25/2015.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2015/10942


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública d'ocupació de terrenys de vies pecuàries en els termes municipals de Banyeres de Mariola i Beneixama, per a la instal·lació d'una conducció subterrània d'energia elèctrica. Expedient número FOAUTVP/25/2015. [2015/10859]  
Als efectes previstos en l'article 34 de la Llei 3/2014, d'11 de juliol, de Vies Pecuàries de la Comunitat Valenciana, i de l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient FOAUTVP/25/2015 d'ocupació de terrenys de les vies pecuàries Sendera de Banyeres de Mariola i Beneixama en els termes municipals de Banyeres de Mariola i Beneixama, per a la instal·lació d'una conducció subterrània d'energia elèctrica, sol·licitada per ST Renovables del Mediterráneo, SL.  
  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, síties al carrer Professor Sala, número 2, 2a planta, (en horari de 09.00 a 14.30 hores, de dilluns a divendres) i formular totes aquelles al·legacions que considere oportunes en el termini d'un mes, a partir de la publicació d'aquest anunci.  
  
  
Alacant, 11 de novembre de 2015.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 7880, del 23-09-2016 (2016/7152)

Notificació de la sentència dictada en el rotlle d'apel·lació número 413/2016.
------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7152


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 413/2016. [2016/7152]  
María Josefa García Cholvi, lletrada de l'Administració de Justícia de la Secció Desena de l'Audiència Provincial de València, mitjançant aquest edicte faig saber que en virtut del que s'ha disposat mitjançant la resolució del dia d'avui, dictada en el rotlle d'apel·lació número 413/2016, que prové del judici número 790/2014, del Jutjat de Primera Instància i Instrucció número 2 de Requena, s'ha disposat notificar a l'apel·lat que no ha comparegut en aquesta alçada, que es dirà al final, la sentència dictada en el rotlle esmentat que té l'encapçalament i la dispositiva que són com segueix:  
  
«Encapçalament.  
La Secció Desena de l'Audiència Provincial de València, en grau d'apel·lació, ha vist les actuacions de divorci contenciós número 790/2014, seguides davant el Jutjat de Primera Instància i Instrucció número 2 de Requena, entre les parts; d'una, com a part demandant apel·lant, Soledad Sánchez Díaz, representada pel procurador Carlos Moya Valdemoro i defensada per la lletrada Nuria Cerrada Tarín, i, d'una altra, com a part demandada, Valentín Marín Tarín, no comparegut, en parador ignorat.  
És ponent la magistrada Ana Vega Pons-Fuster Olivera.  
Dispositiva  
Desestime el recurs d'apel·lació interposat per la representació de Soledad Sánchez Díaz contra la sentència dictada en data 27 de gener de 2016 pel Jutjat de Primera Instància número 2 de Requena en les actuacions de divorci 790/2014, que la confirme.  
Sense imposició a no cap de les parts de les costes causades en aquesta alçada.»  
  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada, amb la fixació prèvia al tauler d'anuncis d'aquesta Secció Desena i perquè es publique en el Diari Oficial de la Comunitat Valenciana, expedisc aquest edicte.  
  
València, 16 de setembre de 2016.- La lletrada de l'Administració de Justícia: María Josefa García Cholvi.
Diari Oficial de la Generalitat Valenciana


Sumari del DOGV 7806, del 15-06-2016 (2016/3770)

Formalització del contracte número B-UB-83-5499. Subministrament de gasos medicinals.
-------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3770


Data del document
:   24-05-2016

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Formalització del contracte número T-IF-27-1721. Subministrament de gasos medicinals. [2016/3770]  
1. Entitat adjudicadora  
 a) Organisme: Consorci Hospital General Universitari de València.  
 b) Dependència que tramita l'expedient: Direcció Economicofinancera. Servei de Contractació i Logística.  
 c) Número d'expedient: Y-VZ-30-5596.  
d) Adreça d'internet del perfil de contractant:  
 https://www.contratacion.gva.es.  
  
2. Objecte del contracte  
 a) Tipus: subministraments.  
 b) Descripció: subministrament de gasos medicinals per al Departament València - Hospital General.  
 c) Lots (si escau): lot únic.  
 d) CPV (referència de nomenclatura): 405891167. Gasos medicinals.  
 e) Acord marc (si escau): no escau.  
 f) Sistema dinàmic d'adquisicions (si escau): no escau.  
g) Mitjà de publicació de l'anunci de licitació: DOCV número 7706.  
  
h) Data de publicació de l'anunci de licitació: 27.01.2016  
  
3. Tramitació i procediment  
a) Tramitació: ordinària.  
b) Procediment: obert i oferta econòmicament més avantatjosa basada en diversos criteris d'adjudicació.  
  
4. Valor estimat del contracte  
5.051.854,02 euros.  
  
5. Pressupost base de licitació  
Import net: 3.367.902,68 euros. IVA (%) 387.146,96 euros. Import total 3.755.049,64 euros.  
  
6. Formalització del contracte  
a) Data d'adjudicació: 08.04.2016.  
b) Data de formalització: 03.05.2016.  
c) Contractista: Air Liquide Medicinal, SLU.  
d) Import o cànon d'adjudicació:  
Import net 3072.486,23 euros. IVA (%) 349.980,55 euros. Import total: 3.422.823,75 euros.  
e) Avantatges de l'oferta adjudicatària: l'empresa adjudicatària va obtenir la màxima puntuació en els criteris d'adjudicació.  
  
València, 24 de maig de 2016.- El director gerent: Enrique Ortega González. El director economicofinancer: Ernesto Bataller Alonso.
Diari Oficial de la Generalitat Valenciana


Sumari del DOGV 7906, del 28-10-2016 (2016/8542)

CORRECCIÓ d'errades de la Resolució de 17 d'octubre de 2016, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics en l'àmbit de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8542


Data del document
:   26-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de la Resolució de 17 d'octubre de 2016, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics en l'àmbit de la Generalitat.  
 [2016/8542]  
Observat una errada en l'annex I de la Resolució de 17 d'octubre de 2016, del director general de Centres i Personal Docent, publicada en el Diari Oficial de la Generalitat Valenciana número 7902, de 24 d'octubre de 2016, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat, es procedeix a efectuar les rectificacions oportunes.  
  
Haurà d'eliminar-se de l'annex I:  
  
Cognoms Nom Centre Nom del centre Localitat  
Jiménez Ruiz Francisca 56175665 EOI Benidorm Benidorm  
  
  
Haurà d'afegir-se a l'annex I:  
  
Cognoms Nom Centre Nom del centre Localitat  
García León Eva 85119869 CEE Secanet La Vila Joiosa  
Fabregat García Marta 08063414 IES Torreblanca Torreblanca  
  
  
S'obri un termini de presentació d'instàncies i documentacions de 15 dies naturals comptats a partir de l'endemà de la publicació d'aquesta correcció en el Diari Oficial de la Generalitat Valenciana. Aquest nou termini únicament afectarà els centres docents expressament afegits en aquesta correcció d'errades, sense que en cap cas puga considerar-se una ampliació del termini per a la resta de centres docents convocats.  
  
  
València, 26 d'octubre de 2016.- El director general de Centres i Personal Docent: José Joaquín Carrión Candel. Per absència (D 155/2015, 18.09.2015), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7915, del 11-11-2016 (2016/8930)

RESOLUCIÓ de 7 de novembre de 2016, de la Direcció General de Política Educativa, per la qual s'acorda la tramesa de l'expedient administratiu i se citen les persones interessades en el procediment número 5/642/2016 a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8930


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 7 de novembre de 2016, de la Direcció General de Política Educativa, per la qual s'acorda la tramesa de l'expedient administratiu i se citen les persones interessades en el procediment número 5/642/2016 a comparéixer en la via jurisdiccional. [2016/8930]  
El Tribunal Superior de Justícia de la Comunitat Valenciana, Sala Contenciosa Administrativa, Secció 5, de València, ha reclamat d'aquesta unitat administrativa l'expedient referit al procediment que es descriu:  
Recurrents: María del Mar Sánchez López i Ignacio Moreno Soriano.  
Persones interessades: indeterminades.  
Descripció: recurs contenciós administratiu, procediment ordinari número 5/000642/2016, NIG 46962-82-4-0078-0767223, contra l'Ordre 25/2016, de 13 de juny, de la Conselleria d'Educació, Investigació, Cultura i Esport, per la qual es regulen les condicions i el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana; contra la Resolució de 15 de juny de 2016, del director general de Política Educativa, per la qual s'aprova el calendari previst en l'Ordre 25/2016, de 13 de juny; i contra el pla específic de jornada escolar del col·legi públic El Palmerar d'Elx.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandades davant de la Sala Contenciosa Administrativa en el termini de nou dies, si ho estimen convenient, per a la qual cosa hauran de comparéixer en la forma establida en l'esmentada Llei de la jurisdicció contenciosa administrativa. Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.   
  
València, 7 de novembre de 2016.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 7744, del 18-03-2016 (2016/1829)

RESOLUCIÓ de 25 de febrer de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a banc de teixits i cèl·lules (banc de embrions) a l'IVI València, 2, SL.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1829


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 25 de febrer de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a banc de teixits i cèl·lules (banc de embrions) a l'IVI València, 2, SL. [2016/1829]  
En esta Direcció General d'Investigació, Innovació, Tecnologia i Qualitat, s'instruïx expedient d'autorització sanitària per a banc de teixits (banc de embrions) de l'IVI València, 2, SL.  
D'acord amb l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i en relació amb el que disposa el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre el dit expedient a informació pública per un terme de 20 dies, a fi que les persones interessades puguen examinar l'expedient i formular les observacions que estimen oportunes dins de l'esmentat termini, que començarà a comptar des de l'endemà de la publicació de la present resolució.  
  
L'expedient es troba en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Investigació, Innovació, Tecnologia i Qualitat d'esta conselleria, siti a València, carrer del Misser Mascó, número 31, on les persones interessades podran examinar-lo. Les al·legacions hauran de presentar-se per escrit en les mateixes dependències de la Conselleria de Sanitat Universal i Salut Pública o en qualsevol òrgan administratiu dels establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 25 de febrer de 2016.- El director general d'Investigació, Innovació, Tecnologia i Qualitat: Oscar Zurriaga Llorens.